Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 594

a) Alkotás a munkában 6 óra Lehet-e valami jó és csúnya, szép és rossz egyszerre? A funkció és a forma kapcsolata a tárgyalkotásban. Egyéni gyűjtőmunka. Egy-egy olyan tárgy összegyűjtése, amely besorolható a következő kategóriákba: szép és jól használható; szép, de nem jól használható; jól használható, de csúnya; csúnya és nem is használható jól. A tárgyak bemutatása egymásnak. Csoportmunka. Igaz állítások megfogalmazása a funkció és a forma kapcsolatáról a tárgyak világában. A gondolatok közös poszteren való összegyűjtése. Kiemelt kompetenciák Belső késztetés és igény az alkotásra. A funkció és a forma kapcsolatának megértése. A környezet esztétikai szempontok mentén való alakításáért érzett felelősségérzet, és igény a környezeti szépségre. Reflektálás a környezetben Az ipari formatervező és a designer munkája. Mikor jó egy alkotás/termék a saját szakmánkon belül? Hogyan lesz szép is az, ami jó? Milyen lehetőségeket kínál számomra az alkotó élethez a választott szakmám? Szituációs gyakorlat csoportban. Olyan jelenetek rögtönzése szerepkártyák alapján, amelyekben egy ügynök tetszetős, de kevéssé használható terméket akar eladni valakinek. Szakértői mozaik csoportmunkában. A formatervezői tevékenységet bemutató szövegek és képek megismerése s a megszerzett ismeretek továbbadása másoknak. Vetítés osztályszinten. Igényesen tervezett tárgyak képeinek közös megnézése, majd személyes gondolatok fűzése a látottakhoz. Páros munka. Minőségi elvárások megfogalmazása a saját szakterülethez kapcsolódó egyes termékekre vonatkozóan. Az elvárások közös poszteren való összegzése. Egyéni tervezőmunka. Formatervek készítése szabadon választott technikával valamelyik tárgyhoz, amely előzőleg a csúnya, de jól használható kategóriába sorolódott. Egyéni gondolkodás. A saját szakmán belüli kreativitás lehetőségeire vonatkozó gondolatok felírása kis cédulákra. Az egyéni gondolatok közös poszteren való egyesítése. Beszélgetés osztályszinten. Milyen lehetőségeink lesznek a munkán belülii kreativitásra? Várhatók-e esetleg ezzel kapcsolatban nehézségek? Ha igen, hogyan lehet ezeket leküzdeni?

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes